#

# MINISTERUL FINANŢELOR

**Direcţia generală managementul resurselor umane**

#

#  Nr.687922/22.01.202519.07.2024

**ANUNȚ**

**Ministerul Finanțelor cu sediul în Bd. Libertății nr.16, sector 5,**

**organizează procedura de selecție în vederea ocupării prin transfer la cerere**

**a funcţiei publice de execuţie vacante de consilier clasa I, grad profesional superior (1 post) din cadrul Direcției generale de programare bugetară – Direcția de programare bugetară în sectorul social-cultural - Serviciul de programare bugetară în domeniul securității sociale**

Transferul la cerere se va realiza în temeiul prevederilor art. 502 alin. (1) lit. c), ale art. 506 alin. (1) lit. b), alin. (2), alin. (5) și alin. (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

Precizăm că potrivit dispozițiilor punctului 5.4 alin. (1) pct.1. din Procedura de sistem PS-33 Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor, ***transferul la cerere se face la solicitarea funcționarului public, cu aprobarea ministrului finanțelor (după parcurgerea etapelor procedurii interne) și a conducătorului autorității sau instituției publice în care își desfășoară activitatea funcționarul public.***

În situația în care persoana admisă în urma selecției renunță la transferul la cerere, se consideră admisă persoana clasată pe locul doi, în condițiile în care aceasta este admisă la interviu.

**Date desfășurare procedură de selecție și documente necesare:**

**Cererea de transfer se depune de către persoanele interesate, în termen de 8 zile lucrătoare de la data publicării anunțului, respectiv în perioada 22.01 - 03.02.2024 inclusiv,** la sediul Ministerului Finanțelor din Bd. Libertății, nr.16, sector 5, București - Direcția generală managementul resurselor umane – etaj 2, camera 419, în intervalele orare 8.30-17.00 (luni-joi) și 08.30-14.30 (vineri) și va fi însoțită de următoarele documente:

1. curriculum vitae, modelul comun european;
2. copia actului de identitate;
3. copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
4. copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică în care este numit;
5. adeverința medicală, care să ateste starea de sănătate corespunzătoare funcției solicitate.

**Copiile de pe actele de mai sus se prezintă fie în formă legalizată, fie însoțite de documentele originale, urmând a se certifica pentru conformitatea cu originalul de către secretarul comisiei.**

**Procedura de selecție în cazul transferului la cerere cuprinde următoarele etape succesive:**

1. **selecția persoanelor care îndeplinesc condițiile în vederea ocupării posturilor vacante prin transfer la cerere, pe baza documentelor depuse;**
2. **proba interviu care va putea fi susținută doar de funcționarii publici care îndeplinesc condițiile de ocupare a posturilor menționate în anunț.**

Potrivit dispozițiilor punctului 5.4 alin. (7) pct.1. din Procedura de sistem PS-33 Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor, **în termen de 48 de ore de la data expirării termenului de depunere a cererilor de transfer, comisia de evaluare verifică îndeplinirea condițiilor de transfer la cerere**.

 Ulteriorverificării dosarului/dosarelor de înscriere la procedura de transfer şi afişării rezultatului selecției, va fi organizată **proba interviu în data de 24 februarie 2025, ora 11:00, la sediul Ministerului Finanțelor din Bd. Libertății, nr.16.**

***Condiţii pentru ocuparea prin transfer la cerere a funcției publice de execuție vacantă de consilier clasa I, grad profesional superior - ID 323525 la Serviciul de programare bugetară în domeniul securității sociale:***

* Studii de specialitate: studii universitare de licenţă, absolvite cu diplomă de licenţă sau echivalentă în domeniul științelor economice;
* Vechime în specialitatea studiilor necesare exercitării funcției publice - minimum 7 ani.

Competențe specifice:

* competențe digitale - competența specifică de a utiliza aplicații tip Office - nivel utilizator începător - modalitatea de verificare prin document/documente care atestă competența specifică;
* alte competențe specifice – programarea bugetară a cheltuielilor de la bugetul de stat ale ordonatorilor principali de credite - modalitatea de verificare prin document/documente care atestă competența specifică;

 **BIBLIOGRAFIE PENTRU OCUPAREA FUNCȚIEI PUBLICE DE EXECUȚIE VACANTĂ**

1. Legea nr. 500/2002 privind finanțele publice, cu modificările și completările ulterioare;
2. Legea responsabilității fiscal –bugetare nr.69/2010, republicată, cu modificările și completările ulterioare;
3. Lega nr. 360/2023 privind sistemul public de pensii, cu completările ulterioare.

 Fișa de post pentru funcția publică de execuție de consilier clasa I grad profesional superior (1 post) la Serviciul de programare bugetară în domeniul securității sociale este anexă la prezentul anunț.

Persoana de contact pentru informații suplimentare și pentru depunerea dosarelor de transfer la cerere este doamna Raluca Păun - expert superior, telefon 021.319.97.59/int.2125.